Paraone Pita: Te Pire mō Te Reo Māori / Māori Language Bill — Recommittal In CommitteeCWH Third ReadingText is incorporated into the Bound VolumeParaone Pita: Te Pire mō Te Reo Māori / Māori Language Bill — Recommittal In CommitteeCWH Third Reading[Sitting date: 14 April 2016. Volume:713;Page:10627. Text is incorporated into the Bound Volume.]PITA PARAONE (NZ First):Tēnā koe Mr Assistant Speaker tēnā hoki tātou tēnā hoki ngā kaimahi o Te Minita e noho nei i waenganui i Te ‘hare nei. Ki a koutou hoki karekau kē au i kite atu i a koutou ēngari koutou mai i waho o Te ‘hare i kawe atu i tēnei kaupapa tēnā koutou tēnā koutou tēnā koutou. Ā i maranga au i te ata nei ‘hakaaro ana au i te urunga mai o te pire nei mō te wāhanga mutunga hiahia ana au kia kōrero i roto o tō tātau reo Pākehā nā te mea tōku hiahia kia mārama mai te katoa o te āhuatanga o aku kōrero ēngari tae mai au ki konei ‘hakarongo ki ngā kōrero i puta mai i Te Minita i tēnā o ngā kaikōrero i tū ake i mua i a au ‘hakaaro ana au ā tēnā pea e tika ana kia kōrero i roto o tō tātou Reo Rangatira. Ēngari kia mōhio mai koutou ēhara mā tēnei pire e tohu mai ki a au kia kōrero Māori. Nā reira he tohu tēnā kia mōhio mai kua tae kē te kanohi mangū o Tāmati e pā ana ki te pire nei kia ahatia? Ngā mihi ki Te Minita ka mihi hoki ki ngā mema o te komiti ‘hakawhiriwhiri i ngā take Māori kia kawea mai te pire ki tēnei wāhanga.Kei konei ētahi o ngā mea māharahara kei a mātou i roto o Aotearoa Tuatahi. I roto o tō mātou ‘hakaaro ēhara tēnei i te pire kia tino ‘hakaorangia tō tātou Reo Rangatira nā te mea kei konei ētahi o ngā huarahi i wātea ki a tātou i āianei nā. Mēnā ka titiro atu mātou te kaupapa a te Kāwanatanga i roto i ngā Kōhanga Reo ngā Kura Kaupapa ngā Reo Rua ā me ngā Whare Wānanga hoki. Ahakoa kei reira ngā huarahi ēngari kei te taka haere ngā kaikōrero o tō tātou Reo Rangatira. Māku e mea atu ko te rongoā kia ‘hakakahangia e te Kāwanatanga ngā pūtea o ēnei rōpū. Ēngari i roto te pire nei horekau he kōrero mō te pūtea. Kāo! Koinā te mate kei taihoa mātou mō tēnā. E aha ana te take kia taihoa mātou? Koinā te mate. Nā reira i a au nei i kōrero ki te āhuatanga o te pire i āianei nā.Tuarua ka kite atu i ngā rōpū ā-rohe e kī nei regional clusters of iwi. Ahakoa horekau e mōhio ana he aha nā ngā whakaaro o tēnā o ngā rōpū i waho o Te Tai Tokerau ēngari tēnei tū ka kōrerohia te āhuatanga o te rōpū mō Te Tai Tokerau. Pai atu kia ‘hakarārangi ngā iwi o te kāinga—ēngari aro ana au ko Te Kawerau-ā-Maki ko Ngāti Rehua ko Ngāti Manuhiri ko Ngāti Whatua-ō-Kaipara ā ko Ngāti Whātua-ō-Ōrākei nō waho o Te Tai Tokerau aua iwi. Nā reira koinā te take i tū tetahi hui ki roto o Te Tai Tokerau kia ‘hakawhiriwhiringia te kaupapa nei. Ka kī mai tetahi rōpū he rōpū tino nui rawa atu o te kāinga ēngari ki a au o te ao—Ko Ngāti Hine tēnā—ka mea atu ki wā rātou kaikōrero kia muku atu ngā īngoa kia ‘hakarārangitia te rohe waihotia ki reira nā te mea i raro i tā rātou kaupapa e korekau e tika ana kia tukuna atu tetahi iwi hei kaikōrero mō rātou. Nā reira wēnā te take i tono atu ki a rātou ki taua hui ēngari karekau kē i tau tēnā whakaaro.Ēngari te mea e kata ana au ko ia tetahi o ngā rōpū i roto i Te Tai Tokerau e tū kaha ana ki te kawe atu i tēnei kaupapa ēngari ko te nuinga o ngā iwi o te hau kāinga horekau he kaupapa pēnei. Tua atu i tēnā mēnā ka kite ana i ā tātou te āhuatanga o te rōpū nei Te Mātāwai; he rōpū kaikōkiri i te kaupapa kia whakaorangia tō tātou Reo mō Te Iwi Māori ā me Te Māori hoki. Wēnā ngā kupu i roto te pire nei. Mēnā e kite ana tātou ki Te Iwi o Kahungunu Ngāi Tahu me Tainui kua riro kē i a rātou i āianei nā. Kāre rātou i tatari mai kia ‘hakamana i te pire nei. Nā reira e hakaaro ana mēnā kei a rātou te kaupapa nei kia whakaorangia tō tātou Reo i roto i wā rātou rohe he aha ana te take kia whai pire? He aha ana te take kia hangangia te rōpū Te Mātāwai ki te tohutohu ki a rātou? Nā reira koinā te take e mea atu ki Te ‘hare nei kei roto te rongoā whakaorangia i tō tātou Reo Rangatira i wō tātou ringaringa.Mēnā e hiahia ana tātou ki te noho tonu kua kore tātou e kite atu i te maha o ngā kaikōrero o tō tātou Reo rangatira e piki ana i roto o Aotearoa. I rongo au i te kōrero o te tuahine a Hēkia i tana pātai ko wai tēnei pire mō wai? Mō te iwi Māori nahe? Mō te iwi whānui o Aotearoa rānei? Nā te mea taku kitenga i tēnei wā ā ko te iwi whānui e tū kaha ana e hiahia ana ki te ako i tō tātou Reo Rangatira i tēnei wā. Inapō ka kite au i tētahi tauira Pākehā tū kaha ana ki te kōrero Māori i runga te pouaka whakaata. Nā reira māku e mea atu ki a tātou o Te Ao Māori kia tūpato—kua riro te kaha ki te kōrero i tō tātou Reo Rangatira i ngā Pākehā! Ahau nei nā horekau he raru ki tēnā ēngari karekau kē e hiahia ana tātou o Te Ao Māori kia amuamu anō.Tua atu i tēnā ka kite ana au i tētahi rārangi schedule 3A “Organisations comprising Te Reo Tukutuku”. Mēnā e kite ana i a tātou te pire nei kei konei tetahi rōpū karekau kē e hiahia ana kia noho ki roto te rōpū nei. Horekau mōhio ana he aha te tino take e hiahia ana rātou i tēnā. Ēngari ko te rōpū Ngā Kaiwhakapūmau i Te Reo Māori nā rātou i tono atu ki Te Minita kia mukua atu tā rātou rōpū mai i tēnei pire. Ki a au nei koinā tetahi o ngā mea e māharahara ana au—he aha ana te take?Ka mutu ka huri taku whakaaro ki te ‘hakapāha i uru mai i Te Minita. Mōhio ana au mēnā karekau kē tā mātou tangata i roto o Te Tai Tokerau a Dover Samuels i puta mai i wana kōrero auē kārekau i tēnā pea. E tika ana kia tono atu ki Te Karauna kia hakapāha mai ki a tātou o Te Ao Māori i te wā i wepua rātou mō te haere ki te kura ki te kōrero Māori; nā reira koinā te take ki a au nei e kite ana tātou i te ‘hakapāha i tuhia atu e Te Minita i roto o Te Whare nei. Ahakoa kei te tautoko wēnā whakaaro a Te Rōpū Reipa kia ahatia. Ēngari i tae atu ki te mutunga o taku mihi taku kōrero kārekau mātou e kite atu i tēnei pire he pire rongoā hei ‘hakaora tonu i tō tātou Reo Rangatira. Nā reira tēnā koe tēnā tātou katoa![Thank you Mr Assistant Speaker.Acknowledgments to us all to the Minister’s officials seated in our midst here in this House and to those of you whom we are unable to see but are out there away from this House and this debate that is being broadcast to you; salutations greetings acknowledgments to you collectively. When I got up this morning and thought about the arrival of this bill before us for its final stage I was intending to deliver my speech in our English language because I wanted to ensure that every aspect of my contribution would be covered and understood. But when I got here and listened to the Minister for Māori Development and to the others who preceded me I reconsidered and decided it might be more fitting perhaps if I spoke in our esteemed language. But you must understand that the mind change was not due to this bill compelling me to speak Māori in actual fact it is signalling that Tāmati’s face—of darkened complexion as far as this bill is concerned—is speaking to it. Acknowledgments to the Minister and also to the Māori Affairs Committee who progressed the bill to this point.There are some concerns here for we in New Zealand First. It is our view that this bill will not assist the revitalisation of our noble language because there are procedures that are readily available to us at this very moment. Let us consider the Government’s policy in regard to kōhanga reo Māori-medium schools bilingual schools and Māori-medium at tertiary level as well. Although systems are there thenumber of fluent speakers of our esteemed language continues to fall. I assert that to remedy this decline the Government needs to make more funding available to these institutions. However there is no funding provided in this bill. That is the problem; we cannot hang on for that. Why must we wait and see what happens— hanging on is the problem. That is an aspect of this bill as I am talkingaboutright now.Secondly I note the regional groupings are as per regional clusters of iwi. Even though I do not know what the situation is in regions outside Northland I can stand here and talk about the situation as it relates to us in the North. Grouping ourselves back home as a tribal cluster is finebut as far as Kawerau-ā-Maki Ngāti Rehua Ngāti Manuhiri Ngāti Whatua-ō-Kaiparaand Ngāti Whātua-ō-Ōrākei are concerned those ones are deemed to be outside of Te Tai Tokerau. And that was the reason a meeting to negotiate this matter was held in Te Tai Tokerau. A rather prominent and sizeable group at home but to me in the world—I refer to Ngāti Hine—asked their representatives to delete the list of iwi and replace it with a regional mapand leave it at that because according to their policy it is not right for some other representative to speak for them. That is the reason why they were invited to that meeting but the matter was not resolved.But what amuses me is that Ngāti Hine is one of the clans in the North who is a strong supporter of language revitalisation. Most of the other iwi clans back home have not progressed their Māori language programmes to the point that Ngati Hine is at today. Furthermore if we look at what this Te Mātāwai group is about it is one that has been established to revitalise the Māori language for the Māori people and Māoridom as well. Those are the words in this bill. If we look at what the tribes of Ngāti Kahungunu Ngāi Tahuand Tainui have done they have already instigated initiatives to restore their language. They have not waited for this bill to be enacted. So I am wondering if they have found a way to restore our language in their regionswhy is there a need to havethisbill? Why set up a Te Mātāwai group to advise them? That is what I have to say to this House—the remedy to restore our noblelanguageis in our very own hands.If we do nothing we will never see the growth of Māori language speakers in Aotearoa. I heard the tenor of my sister colleague Hēkia’s sentiments when she asked who this billisfor.For Maori only? Or for the people of New Zealand at large? Because as far as I can see at this point in time the general population’s support is strong and they are really wanting to learn our noble language. Last night I saw an example of a Pākehā talking fluently in Māori on television. My warning to us of Māoridom is to be careful—or the ability to speak our esteemed language fluently will become dominantly Pākehā! For me personally I do not have a problem with that but I do not want us in Māoridom to moan about that as well.Further to that I refer to the line schedule 3A “Organisations comprising Te Reo Tukutuku”. If we havealook at this billthere is a group herewhodo not want to be in this panel. I do not really know the real reason why they do not wish to be a part of that. However the Ngā Kaiwhakapūmau i Te Reo asked the Minister to delete their group from this bill. That is a somewhat perplexing situation to me—what is the reason?Finally my thinking turnsnow to the apology the Minister introduced. I know for a factthat if our man from the North Dover Samuels had not come out with his passionate comments about it heck there would not have been an apology. How apt indeed that an apology be sought from the Crown to those of us of in Māoridom for the time it punished us for going to school to talk Māori; to me that is the reason why we are seeing an apology in this House. And at the same time we endorse those sentiments by the Labour Party regardless. And so I have reached the end of my congratulatory statements and address. We really do not see this bill as a long-term remedy in therevitalisation of our noble language. So acknowledgments to you and my appreciation to us all.]